OpenLLM-France/wikimedia huggingface dataset:
# Torre de Portals Vells

La Torre de Portals Vells, dita també Torre del Moro, és una torre de guaita del terme de Calvià (Mallorca), situada sobre la cala de Portals Vells, a 25 metres sobre el nivell del mar. Està declarada Bé d'Interès Cultural.
Formava part d'un extens sistema de vigilància i senyalització de tota la costa mallorquina per combatre la pirateria, en el qual constituïa una torre auxiliar per defensar la cala de Portals.

## Descripció

Construïda amb paredat en verd de maçoneria mixta de pedra calcària i marès, travades amb morter de calç. És de planta circular i alçat cilíndric, amb un basament massís. El portal accés està a uns quatre metres d'altura, que condueixen a una cambra a la qual s'accedeix per mitjà d'escalons de fusta a l'exterior, i que és coberta de volta d'esfera, amb un enllosat de blocs de marès. Per una escala estreta s'accedeix al terrat, envoltat per un parapet amb dues troneres i amb un matacà que es conserva parcialment; també s'han perdut les gàrgoles que desaiguaven.

## Història

Va ser construïda el 1585 a instàncies del virrei Lluís Vic amb la finalitat de protegir la cala de Portals, motiu pel qual fou concebuda per contenir una peça d'artilleria. Fou reparada el 1631, el 1643 i el 1672, i, tot i així, el 1754 el batle de Calvià la inspeccionà i conclogué que «necessitava recompondre el terraplè de dalt i la garita de la pólvora». Posteriorment, hi ha constància que calia adobar tot el parament exterior.
L'estat la va traspassar a Hisenda el 1867, i el 1876 l'adquirí el marquès de Bellpuig, propietari de la Porrassa. Actualment és de propietat particular i no és visitable.

## Referències

* ↑ «Torre de Portals Vells». +Calvià.
* ↑ «Resolució de 21 de juny de 2016, del Consell Insular de Mallorca» (en castellà). Agencia Estatal Boletín Oficial del Estado, 13-07-2016.
* 1 2 3 4 Aparicio, Àngel; Sastre, Vicenç. Mallorca. Torres i talaies costaneres. Palma: Institut d'Estudis Baleàrics, 2019, p. 187. ISBN 84-17389-98-7.
# Lluís Ferran Caldentey i Querol

Lluís Ferran Caldenteny i Querol és membre del Partit Popular i va ser alcalde de Pontons durant cinc legislatures consecutives, des del 1999 fins al 2018.
A data de 2019, Pontons és l'únic municipi de Catalunya on governa el Partit Popular. Lluís Ferran es defineix com un «radical de dretes» que «troba a faltar a Aznar en la Moncloa». I s'ha fet conegut per les seves declaracions polèmiques on expressa que "la bandera gai en un espai públic es tan il·legal com l'estelada".

## Referències

* ↑ Sánchez Ugart, Dani. «L'alcalde homòfob del PP que busca eternitzar-se». Ara, 22-05-2015. [Consulta: 18 juny 2019].
* ↑ «Pontons relleva l'alcalde popular Lluís Caldentey després de 20 anys en el càrrec». Ara, 23-11-2018. [Consulta: 18 juny 2019].
* ↑ El Nacional. «El PP reté la seva única alcaldia a Catalunya». ElNacional.cat, 17-05-2019. [Consulta: 1r febrer 2020].
* ↑ Amon, Rubén. «Caldentey, el Abraracúrcix del PP» (en castellà). El Mundo, 13-07-2015. [Consulta: 18 juny 2019].
* ↑ Redacció. «L'alcalde de Pontons: "La bandera gai en un espai públic és tan il·legal com l'estelada"». El Món, 09-09-2015. Arxivat de l'original el 1 febrer 2020. [Consulta: 1r febrer 2020].
# Lorenzen Wright

Lorenzen Vern-Gagne Wright (Memphis, Tennessee, 4 de novembre de 1975 - Memphis, 19 de juliol de 2010) fou un jugador nord-americà de bàsquet que jugava al Cleveland Cavaliers de l'NBA.

## Referències

* ↑ «Missing Memphis basketball star Lorenzen Wright found dead» (en anglès). The Commercial Appeal Memphis, 28-07-2010. Arxivat de l'original el 2015-09-05. [Consulta: 30 maig 2015].
* ↑ «Lorenzen Wright aparece muerto en un bosque de Memphis» (en castellà). Marca, 10-07-2029. [Consulta: 31 maig 2015].
* ↑ «Lorenzen Wright» (en anglès). Fox Sports. [Consulta: 30 maig 2015].
# Lorenzenita

La lorenzenita és un mineral de la classe dels silicats. Rep el nom en honor de Johannes Theodor Lorenzen (1855-1884), mineralogista danès.

## Característiques

La lorenzenita és un silicat de fórmula química Na₂Ti₂(Si₂O₆)O₃. Cristal·litza en el sistema ortoròmbic. La seva duresa a l'escala de Mohs és 6.
Segons la classificació de Nickel-Strunz, la lorenzenita pertany a «09.DB - Inosilicats amb 2 cadenes senzilles periòdiques, Si₂O₆; minerals relacionats amb el piroxens» juntament amb els següents minerals: balifolita, carfolita, ferrocarfolita, magnesiocarfolita, potassiccarfolita, vanadiocarfolita, lintisita, punkaruaivita, eliseevita, kukisvumita, manganokukisvumita, vinogradovita, paravinogradovita, nchwaningita, plancheïta, shattuckita, aerinita i capranicaïta.
L'exemplar que va servir per a determinar l'espècie, el que es coneix com a material tipus, es troba conservat a la Universitat de Copenhagen.

## Formació i jaciments

Va ser descoberta a la pegmatita Narssârssuk, situada a l'altiplà de Narsaarsuk, a Igaliku (Kujalleq, Groenlàndia). Tot i tractar-se d'una espècie no gaire habitual ha estat descrita en tots els continents del planeta a excepció d'Oceania i l'Antàrtida.

## Referències

* ↑ «Lorenzenite» (en anglès). Mindat. [Consulta: 14 gener 2020].
# Lobata (São Tomé i Príncipe)

El districte de Lobata és un dels 6 districtes en què s'organitza territorialment la República Democràtica de São Tomé i Príncipe.

## Característiques

El districte de Lobata ocupa el vessant nord de l'illa de São Tomé i limita, a l'est amb el districte d'Água Grande, al sud amb el de Mé-Zóchi, a l'oest amb el de Lembá i al nord amb l'oceà Atlàntic. Té una extensió de 105 km² i una població de 19.365 habitants, segons el cens de 2012. La seva capital és la localitat de Guadalupe.

## Població

* 1940 9,240 (15.2% de la població nacional)
* 1950 8,190 (13.6% de la població nacional)
* 1960 7,875 (12.3% de la població nacional)
* 1970 9,361 (12.7% de la població nacional)
* 1981 11,776 (12.2% de la població nacional)
* 1991 14,173 (12.1% de la població nacional)
* 2001 15,187 (11.0% de la població nacional)

## Assentaments

El principal assentament és la ciutat de Guadalupe. Altres assentaments són:
* Agostinho Neto
* Bela Vista
* Boa Entrada
* Conde
* Maianço
* Micoló
* Santo Amaro

## Agermanaments

* Vila Nova de Famalicão, 2013

## Persones destacades

* William Barbosa, futbolista
* Olinda Beja, escriptora
* Aurélio Martins, periodista, empresari i polític
* Ludgério Silva, futbolista

## Referències

* ↑ Dades al web de l'Instituto Nacional de Estatísticas. Arxivat 2015-04-08 a Wayback Machine. (portuguès)
# Lobbes

Lobbes (en való Lôbes) és un municipi belga de la província d'Hainaut a la regió valona. Està compost per les seccions de Lobbes, Mont-Sainte-Geneviève, Sars-la-Buissière i Bienne-lez-Happart.

## Història

El 888, Arnulf de Caríntia va donar l'abadia de Lobbes amb 155 viles i masos al bisbe de Lieja, Francó de Tongeren, després de la seva victòria contre els Vikings, en reconeixement per a la seva ajuda militar a la batalla de Lovaina. El territori va quedar propietat del bisbat i més tard del principat de Lieja fins al 1794.

## Referències

* ↑ Regesta del 15 de novembre de 889(alemany)
# Lloro menut carabrú

El lloro menut carabrú (Micropsitta keiensis) és una espècie d'ocell de la família dels psitàcids que habita els boscos de l'oest i sud de Nova Guinea i les illes Kai, Aru i Raja Ampat.
# Lora Aborn

Lora Aborn (Manhattan, 1907 – Chicago, 2005) fou una compositora estatunidenca.
Va estudiar piano, teoria musical i composició a l'Effa Ellis Perfield School of Music i més tard a Califòrnia, va tocar en una banda de jazz i va assistir al Conservatori d'Oberlin on va estudiar composició amb el Dr. George W. Andrews. Va continuar els seus estudis al Conservatori Americà de Chicago amb John Palmer i va rebre una medalla d'or en graduar-se.
Aborn va compondre una obres per encàrrec. La seva música s'ha reproduït i gravat als Estats Units, la Xina i Europa. Va ser honrada en una llista de les millors compositores americanes. Durant molts anys, Aborn va ser l'organista, directora de música i compositora resident a l'Església Unitària Universalista, a la que ella pertanyia.

## Referències

* ↑ «Lora Aborn Busck (1907-2005) - Find a Grave...» (en anglès). Arxivat de l'original el 2022-02-24. [Consulta: 24 febrer 2022].
* ↑ Buhler, James «[http://dx.doi.org/10.1017/s0954586706002229 Ken Wlaschin. Encyclopedia of Opera on Screen: A Guide to More Than 100 Years of Opera Films, Videos and DVDs. New Haven and London: Yale University Press, 2004. 896 pp. Paul Fryer. The Opera Singer and the Silent Film. Jefferson, North Carolina and London: McFarland & Company, 2005. 312 pp.]». Cambridge Opera Journal, 18, 3, 01-11-2006, pàg. 333–340. DOI: 10.1017/s0954586706002229. ISSN: 0954-5867.
* 1 2 «Lora Aborn - Biography». [Consulta: 24 febrer 2022].
* ↑ «Lora Aborn Busck 1907 - 2005 - tribunedigital-chicagotribune», 17-08-2016. Arxivat de l'original el 2011-09-17. [Consulta: 24 febrer 2022].
* ↑ «Lora Aborn - Works». [Consulta: 24 febrer 2022].
# Ludovica Malatesta de Monte Pòrzio

Ludovica Malatesta de Monte Pòrzio fou filla de Gaspar Malatesta de Monte Pòrzio. Va succeir al pare en les senyories de Monte Pòrzio Bernardovecchio, Busichio, Ghirardo y consenyories de Monleone, Calbana, Calbanella, Ginestreto e Secchiano i Castiglione. El 1430 va perdre Monte Pòrzio davant el seu parent Joan I Malatesta de San Mauro, però la va recuperar a canvi de renunciar a la seva quota de la senyoria de Castiglione. Va adquirir la senyoria de San Mauro el 1438. Es va casar amb Niccolò Montefeltro.
# Maathorneferure

Maathorneferure també escrit Mat-Horneferu-Ra ('La que mira a Horus i la bellesa de Ra') fou una princesa hitita i reina egípcia, casada amb Ramsès II en el 35è any de regnat d'aquest.

## Biografia

Era filla d'Hattusilis III. Les dues dones principals de Ramsès, Nefertari i Isetnofret, ja havien mort i les reines que encara podien estar vives eren totes germanes del rei.
Les inscripcions diuen que fou rebuda a Pi-Ramsès i que era molt bella i fou la més estimada de les esposes del faraó. Maathorneferure fou el seu nom egipci (no es coneix el seu nom hitita) i fou elevada a la condició d'esposa principal, un honor extraordinari per a princeses no egípcies. Va tenir almenys una filla amb Ramsès II.
Es creu que va morir uns set anys després del casament i llavors es va casar amb una altra princesa hitita, potser germana petita de Maathornefure, el nom de la qual s'ha perdut i la seva sort es desconeix.

## Referències

* 1 2 Jacq, Christian. Las egipcias. Retratos de mujeres del Egipto faraónico. (en castellà). Planeta, 2000, p. 151,152. ISBN 9788408036166.

## Vegeu també

* La dona a l'Antic Egipte.
# Longmont

Longmont és una població dels Estats Units a l'estat de Colorado. Segons el cens del 2008 tenia 85.928 habitants.

## Demografia

Segons el cens del 2000, Longmont tenia 71.093 habitants, 26.667 habitatges, i 18.453 famílies. La densitat de població era de 1.259,7 habitants per km².
Dels 26.667 habitatges en un 36,9% hi vivien nens de menys de 18 anys, en un 54,6% hi vivien parelles casades, en un 10,1% dones solteres, i en un 30,8% no eren unitats familiars. En el 23,7% dels habitatges hi vivien persones soles el 7,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,64 i el nombre mitjà de persones que vivien en cada família era de 3,15.
Per edats la població es repartia de la següent manera: un 27,9% tenia menys de 18 anys, un 8,5% entre 18 i 24, un 33,1% entre 25 i 44, un 21,3% de 45 a 60 i un 9,2% 65 anys o més.
L'edat mediana era de 34 anys. Per cada 100 dones de 18 o més anys hi havia 95,6 homes.
La renda mediana per habitatge era de 51.174 $ i la renda mediana per família de 58.037 $. Els homes tenien una renda mediana de 40.978 $ mentre que les dones 29.582 $. La renda per capita de la població era de 23.409 $. Entorn del 5,9% de les famílies i el 7,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Longmont». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Longmont». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
# Louis-Paul M'Fédé

Louis Paul M'Fedé (Yaoundé, Camerun, 26 de febrer de 1961 - ibídem, 10 de juny de 2013) va ser un futbolista professional camerunès que jugava en la posició de migcampista.
Va debutar com a futbolista professional el 1981 amb el Canon Sportif de Yaoundé, equip de la seva ciutat natal. Després d'estar dos anys en el club va ser traspassat al Stade Rennais FC, club francès que militava en la Ligue 1 després d'ascendir l'any anterior. Després de quatre temporades al club francès, va tornar al Canon Yaoundé, i després d'una cessió a la UE Figueres el 1990, es va retirar a l'equip camerunès el 1995 als 34 anys.
Va ser internacional amb la selecció del Camerun un total de 66 partits entre 1984 i 1994, amb la qual va participar en els Jocs Olímpics de 1984, a la Copa del Món de 1990 i la de 1994, i a la Copa d'Àfrica de Nacions de 1988, 1990 i 1992, marcant un total de 8 gols.
Louis M'Fedé va morir el 10 de juny de 2013 als 52 anys, després d'una infecció pulmonar.

## Palmarès
### Clubs

* Lliga camerunesa de futbol (1982, 1992)
* Copa camerunesa de futbol (1983, 1993)

### Selecció

* Copa d'Àfrica (1988)

## Referències

* ↑ «Louis Paul M'Fédé». BDFutbol. [Consulta: 7 març 2018].
* ↑ «Louis-Paul M'Fédé - International Appearances» (en anglès). RSSSF. [Consulta: 7 març 2018].
# Malitaskur

Malitaskur era una ciutat de l'Imperi Hitita on Telepinus va desterrar al seu gendre Al·luwamnas (casat amb la seva filla Harapšeki), perquè havia participat en una revolta. Algunes versions diuen que Al·luwamnas va ser desterrat pel rei usurpador Tahurwailis, que se suposa que va regnar immediatament després de Telepinus, per evitar l'accés al tron d'aquest hereu. Més tard Al·luwamnas, pel dret de la seva dona, va succeir al seu sogre en el tron.

## Referències

* ↑ Bernabé, Alberto (ed.). Historia y leyes de los hititas: textos del Reino medio y del Imperio Nuevo. Tres Cantos: Akal, 2004, p. 12. ISBN 8446022532.

## Enllaços externs

* Who Was Tahurwaili, the Great Hittite King? S. R. Bin-Nun. Journal of Cuneiform Studies. Vol. 26, No. 2 (Apr., 1974), pp. 112-120 (anglès)
# Manel Queralt i Utrilla

Manel Queralt i Utrilla (Barcelona, 21 de maig de 1959) és un poeta i enginyer informàtic català, guanyador del premi Ciutat d'Olot de poesia i prosa poètica en 1995 pel poemari Druda. Part de la seva obra ha estat traduïda a llengües com el japonès, el castellà i el coreà, entre d'altres. Pel que fa al gènere narratiu, el 2005 va publicar Nivalis, l’altra banda.

## Obres
### Poesia en català

* Xiscle (Columna, 1990)
* Ena menys una (Columna, 1992)
* Druda (Columna, 1995)
* Trit (Columna, 2000)
* Miserere (Emboscall, 2004)
* Vacu, l'ésser sofrent (Pagès Editors, 2004)
* Nicis (Emboscall, 2005)
* Ecs, perpetuum mobile (2007)
* Atziacs (2007)
* A furt - Obra poètica 1990-2006 (Emboscall, 2007)
* Bra, llavis negres (Emboscall, 2008)
* Fora, en estat de sense sostre (Emboscall, 2011)
* Excretòria (Emboscall, 2012)
* Brosta, verd sobre verd (Emboscall, 2015)
* Rost (Témenos Edicions, 2018)
* Homei (Témenos Edicions, 2023)

### Narrativa en català

* Nivalis, l'altra banda (2005)

## Referències

* 1 2 Barderi, Montse. «Manel Queralt, entre la xifra i el vers». Núvol, 02-04-2015. [Consulta: 3 desembre 2023].
* ↑ «Manel Queralt i Utrilla». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Manel Queralt i Utrilla - Lloc web oficial
# Loxmaionia

Loxmaionia és un gènere monotípic d'arnes de la família Crambidae. Conté només una espècie, Loxmaionia megale, que es troba a Costa Rica.
La seva envergadura alar és de 49 mm.

## Referències

* ↑ «GlobIZ search». Global Information System on Pyraloidea. [Consulta: 1r març 2019].
* ↑ New species of Heterocera from Costa Rica, XX
# Mamadou Sylla Diallo

Mamadou Sylla Diallo (Kédougou, Senegal, 20 de març de 1994) és un jugador senegalès de futbol que juga com a davanter al Reial Valladolid.

## Trajectòria

Nascut al Senegal, Mamadou Sylla arribà a Granollers amb 9 anys i començà a jugar amb els alevins de l'EC Granollers. Dos anys després entrà a formar part de La Masia del FC Barcelona, on jugà fins a l'edat de juvenil. Completà la seva formació amb el CE Mataró i el RCD Espanyol, equip aquest que li serví de trampolí cap al futbol professional.

## Notes i referències

* ↑ “No se puede decir que no a un club histórico como el Racing”, Mamadou Sylla ("You cannot say no to a historical club like Racing", Mamadou Sylla); Racing Santander, 31 març 2015 (castellà)
* ↑ El 9 Nou. Granollers, Any XXVIII n.2597 p.36 (29 de gener de 2016)
* ↑ Mamadou Sylla, presentado con el Racing de Santander (Mamadou Sylla, presented with Racing de Santander); Sport, 31 març 2015 (castellà)

## Enllaços externs

* Mamadou Sylla a BDFutbol
* Fitxa de Mamadou Sylla Diallo a worldfootball.net
* Mamadou Sylla, Fitxa a Soccerway
* Fitxa a l'Espanyol Arxivat 2017-10-02 a Wayback Machine. (castellà)
# Mamadou Zongo

Mamadou Zongo (Bobo-Dioulasso, 8 d'octubre de 1980) és un exfutbolista de Burkina Faso de la dècada de 2000.
Fou internacional amb la selecció de futbol de Burkina Faso. Pel que fa a clubs, destacà a Vitesse Arnhem.
Trajectòria com a entrenador:
* 2013–2014: Santos FC Ouagadougou
* 2015–: ASF Bobo Dioulasso

## Referències

* ↑ Mamadou Zongo a National-Football-Teams.com (anglès)
* ↑ Mamadou Zongo estadístiques i biografia a FootballDatabase.com
* ↑ Voetbal International
* ↑ L'ancien international burkinabè Mamadou Zongo « Bebeto », nouvel entraîneur du Santos FC Arxivat 26 March 2014$^{[Datemismatch]}$ a Wayback Machine. StarAfrica.com. 12 abril 2013. (francès)
* ↑ Championnat national de football: l'ASFB contraint Bankuy-Sport au partage des points L'Express du Faso 8 desembre 2015. (francès)
# Luci Furi Camil

Luci Furi Camil és el nom dels següents personatges:
* Luci Furi Camil I, cònsol romà
* Luci Furi Camil II, cònsol romà
# Manufactures Olot

Manufactures Olot, antiga fàbrica de Can Joanetes, actualment Casa de la Vila, és una obra d'Olot (Garrotxa) inclosa a l'Inventari del Patrimoni Arquitectònic de Catalunya. Consta de dos pisos, planta baixa i golfes. Al primer pis, hi ha una escultura a la part dreta. A la part alta hi veiem un rellotge de sol. La teulada central té les vessants a dues aigües. Les laterals també són a dues aigües però en una direcció diferent.

## Referències

* ↑ Text importat de: «Manufactures Olot». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural. Llicència CC-0 [Importat: 23 setembre 2016] (Vegeu l'avís legal per a reutilitzacions).
# Lux-Post

Lux-Post és un setmanari gratuït publicat a Luxemburg per Editpress. Lux-Post té la major difusió de qualsevol publicació del país, amb més de 135.000 còpies distribuïdes per setmana.

## Enllaços externs

* Lux-Post - Lloc web oficial
# Maria Carmen Pardo Salgado

Maria Carmen Pardo Salgado és professora d'història de la música a la Universitat de Girona. Ha traduït i editat els escrits del compositor John Cage, ha publicat sobre Iannis Xenakis, Karlheinz Stockhausen i György Ligeti i sobre la globalització en la música. Investiga també la relació entre art contemporani i tecnologia.

## Obra publicada

* Pardo, M. C. En el silencio de la cultura, ed. Sexto piso, 2016
* Pardo, M. C. En el mar de John Cage, ed. La Central, Barcelona, 2009
* Pardo, M. C. Las TIC: una reflexión filosófica, ed. Laertes, Barcelona, 2009.
* Pardo, M. C. "Approche de John Cage. L'écoute oblique" (traducció de La Escucha oblicua: una invitación a John Cage, distingit amb el Coup de Coeur de l'Académie Charles Cross, 2008, a l'apartat de publicacions de música contemporània), L'Harmattan. Collection Musique-Philosophie, Paris, 2007
* Pardo, M. C. Robert Wilson (edició en castellà i anglès, en col·laboració amb Miguel Morey), Ed. Polígrafa. Colección 20_21, Barcelona, 2003
* Pardo, M. C. La escucha oblicua: una invitación a John Cage, Ed. Universitat Politècnica de València. Colección Letras Humanas, 2001.
* Pardo, M. C. John Cage. Escritos al oído (presentació, edició i traducció), Colección de Arquilectura (38). Colegio oficial de Aparejadores y Arquitectos Técnicos, Murcia, 1999.

## Referències

* ↑ Nopca, Jordi «La filosofia catalana en 12 noms». Ara, 03-06-2016.

## Enllaços externs

* Maria Carmen Pardo Salgado Arxivat 2016-06-25 a Wayback Machine. al web de la Universitat de Girona
# Marià I de Zori

Marià I de Zori o de Lacon-Zori, fou jutge d'Arborea.
Fou el primer jutge privatiu documentat vers el 1060-1070. A partir del 1070 la capital del territori es va situar a Oristany. Va tenir un fill, Orsoc I d'Arborea i una filla que es va casar amb un membre de la família Orrù, que foren els pares del jutge Comit I d'Orrù, de Gonnari d'Orrù (mort passat el 1102) i Constantí d'Orrù (mort passat el 1102).

## Referències

* 1 2 Diccionari d'Història de Catalunya; ed. 62; Barcelona; 1998; ISBN 84-297-3521-6; p. 55
* ↑ Tola, Pasquale. Dizionario biografico degli uomini illustri di Sardegna (en italià). vol.3. Tip. Chirio e Mina, 1838, p. 39.
# Mara

«Mara» té aquests significats:
* Toponímia:
** Mara (Sardenya), municipi italià a la província de Sàsser a la regió de Meilogu
** Mara (Zaragoza), municipi a la comarca de la Comunitat de Calataiud (província de Saragossa)
** Mara Autonomous Council, entitat autònoma, paral·lela a l'administració del districte de Saiha, creada per a l'ètnia mara (lakher) de Mizoram
** Masai Mara o Massai Mara, reserva natural nacional al sud-oest de Kenya a la regió del Serengueti
** Regió de Mara, regió administrativa de la República Unida de Tanzània
** Riu Mara, riu a la regió de Mara a Tanzània i el comtat de Narok a Kenya
* Biografies:
** Bogdan Mara (1979), futbolista romanès que ocupa la posició de migcampista
** Elisabeth Mara (Kassel, 1749 - Tallinn, Letònia, 1833), soprano alemanya
** Johann Mara (Berlín, 1744 - Schiedam, 1808), violinista i compositor alemany
** Kate Mara
** Michele Mara (Busto Arsizio, 1903 - 1986), ciclista italià professional entre 1928 i 1937
** Rooney Mara (Bedford, 1985), actriu estatunidenca
* Música:
** Mara, (1841), òpera del compositor austríac Josef Netzer
Viccionari
* Còmic:
** Mara (còmic), sèrie de còmics de l'autor Enric Sió.
* Etnologia:
** Poble mara
* Altres:
** Mara (banda), grup de joves delinqüents a certs indrets d'Amèrica Llatina